โทนี บาร์ตัน

แอนโทนี เอ็ดเวิร์ด บาร์ตัน (; 5 เมษายน ค.ศ. 1937 - 20 สิงหาคม ค.ศ. 1993) เป็นนักฟุตบอล เล่นในตำแหน่งปีกขวา และผู้จัดการทีมชาวอังกฤษ เขาเกิดในซัตตัน, เซอร์เรย์ และคุมทีมแอสตันวิลลา จนประสบความสำเร็จในยูโรเปียนคัพ นัดชิงชนะเลิศ 1982 สามเดือนหลังจากคุมทีม ตามด้วยการเอาชนะบาร์เซโลนาซึ่งเป็นแชมป์ยูฟ่าคัพในยูโรเปียนซูเปอร์คัพ 1982

 อาชีพนักฟุตบอล 
โทนี บาร์ตัน เริ่มต้นอาชีพการค้าแข้งกับฟูลัมในฐานะนักฟุตบอลเยาวชน หลังจากเล่นให้ซัตตันยูไนเต็ดสโมสรในบ้านเกิดของเขาด้วยสัญญายืมตัว เขาก็ผันตัวเป็นนักฟุตบอลอาชีพกับฟูลัมในเดือนพฤษภาคม ค.ศ. 1954 เขาทำไป 8 ประตูจาก 49 นัดให้กับฟูลัม

เขาย้ายไปนอตทิงแฮมฟอเรสต์ในเดือนธันวาคม ค.ศ. 1959 แต่ไม่ประสบความสำเร็จ โดยลงเล่นเพียง 22 นัด (ยิงได้เพียงประตูเดียว) ต่อมาย้ายไปพอร์ตสมัทในเดือนธันวาคม ค.ศ. 1961 ซึ่งต่อมาเขาได้เป็นผู้เล่น-ผู้จัดการทีม หลังจากแขวนสตั๊ด (รองเท้าฟุตบอล, เลิกเล่นฟุตบอล) โดยลงเล่นไป 130 นัดและทำได้ 34 ประตูให้กับพอร์ตสมัท เขายังคงอยู่ในตำแหน่งสตาฟฟ์โค้ชของสโมสร

 อาชีพโค้ชและผู้จัดการทีม 
ต่อมาเขาได้เข้าร่วมทีมสตาฟฟ์โค้ชที่แอสตันวิลลา และกลายเป็นผู้ช่วยผู้จัดการทีมของรอน ซอนเดอส์ ในปี ค.ศ. 1980 วิลล่าคว้าแชมป์ดิวิชัน 1 ในปี ค.ศ. 1981 (แชมป์ลีกครั้งแรกของพวกเขาในรอบ 71 ปี) และบาร์ตันได้รับการเลื่อนตำแหน่งเป็นผู้จัดการทีมในเดือนกุมภาพันธ์ ค.ศ. 1982 หลังจากซอนนเดอส์ลาออก

 อ้างอิง 

หมวดหมู่:ผู้จัดการทีมฟุตบอลชาวอังกฤษ
หมวดหมู่:ปีกฟุตบอล
หมวดหมู่:นักฟุตบอลชาวอังกฤษ
หมวดหมู่:ผู้จัดการทีมสโมสรฟุตบอลแอสตันวิลลา
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก